Matsalar karancin man fetir a Najeriya | Siyasa | DW | 21.05.2015
Matsalar karancin man fetir a Najeriya
Karancin man fetur na haddasa hauhawar farashin kayayyakin masarufi a kasuwanni tare da haddasa durkushewar kamfanoni a Najeriya
Yanzu haka dai hada-hadar harkokin kasuwanci tsakanin manya da Kannanan 'yan kasuwa da su kansu masu sayayyan kayayyakin na fuskantar babban kalubale da komabaya a fadin kasar sabili da matsalar karancin man fetur.
Alhaji Adamu maishinkafa na dai zama daya daga cikin shuwagabannin kungiyoyin 'yan kasuwa a Nigeria dake bukatar ganin Gwamnatin tarayar ta hanzarta daukar matakan gaggawa domin shawo kan wannan lamari .
" Kama tun daga sayan kayayyakin abunci da Sitorori da wasu kayayyakin gine-gine dukkanin wadannan abubuwa sun yi tashin gwauran zabi a kasuwannin kasar,yace muna ganin cewa lallai dai kam akwai gagarumar gudun mawar da Hukumomi za su bada wajan shawo kan wannan lamari,domin ceto alumma daga matsatsin rayuwa da alumman kasar suka fada ciki "
Kasuwar man Fetir ta bayan fage na taimakawa ga haddasa hauhawar farashin man fetir
Korafin 'Yan kasuwa kan tsadar man fetir
A wannan karan ma dai hatta Hukumar da Gwamnati ta kafa domin kulawa da harkokin kasuwanci anan Kaduna ita ma ta koka dangane da irin matsatsin rayuwa da jama'a suka fada sanadiyyar wannan matsala da ta haddasa hauhawar farashin kayayyakin kasuwannin.
Su kuwa Masana Kimiyya da fasahar zamani kira ne suka yi ga Hukumomin kasar wajan Rage dogaro kan man fetur,domin fara anfani da wasu makamashin na samar da wutar lantarki. Mallam yahaya Ahmed shine shugaban kungiyar developmental association for renewable energy:
Shawarar masana kimiyyar lantarki
Matsalar karancin man fetir na tasiri wajan tauye tafiyar harakokin yau da kullu
"Akwai jihohin guda 2 da ya kamata gwamnati ta fara tunanin anfani da fiyalen saharan wadannan wurare domin samar da makamashi marasa gurbacewar yanayi,yace mudden gwamnati za ta tashi tsaye wajan taimakawa ta hanyar anfani da hasken rana don samun makamashi marasa gurbacewar yanayi,hakan zai taimaka ainun wajan shawo kan matsalar rashin man fetur da wutar lantarki dake addabar Nigeria"
Ya zuwa wannan lokaci dai a sabili da matsalar karancin wutar lantarki da rashin manfetur ,kanana da matsakaitan 'yan kasuwa da damar gaske ne suka koma zaman kashe wando,lamarin dake zama wata barazana ga yunkurin da hukumomi da kungiyoyin ke yi na samun tabbataccen tsaro da ci-gaba a cikin kasar
Rahoto kan karancin man fetir a Najeriya
Hira da Farfesa Ummu Ahmed Jalingo kwararriya kan tattalin arziki a Najeriya
Kwanan wata 21.05.2015
Mawallafi Ibrahima Yakuba/GAT
Muhimman kalmomi Najeriya, Man Fetir, farashi
Permalink https://p.dw.com/p/1FTub
Ragin farashin mai dalilin zaben Najeriya 20.02.2019
A cewar Lai Mohammed kungiyar masu siyar da albarkatun mai me zaman kanta (IPMAN) ta rage farashin daga Naira145 duk lita.
Kokarin kyautata harkar man fetir a Najeriya 29.03.2018
A Najeriya majalisar dokokin kasar ta amince da kudurin dokar sake wa sashin man fetir na kasar fasali bayan kwashe shekaru ana takaddama a kan dokar.